פרנסיס ובר

**פרנסיס פול ובר** (בצרפתית: **Francis Paul Veber**; נולד ב-27 ביולי 1937) הוא מחזאי, במאי קולנוע, תסריטאי ומפיק סרטים צרפתי, ממוצא ארמני ובעל שורשים יהודיים,
התפרסם בעיקר בכתיבת מחזות קומיים לתיאטרון ותסריטי סרטים שחלקם עובדו לאחר מכן, בהשתתפותו, לקומדיות קולנוע הוליוודיות.

## ביוגרפיה
פרנסיס פול ובר נולד בניי-סיר-סן, במחוז או-דה סן כבנם של הסופר, העיתונאי והתסריטאי פייר-ז'יל ובר (שאביו היה יהודי), ושל סופרת ממוצא ארמני קתרין אגאג'ניאן, ילידת ארמביר ובעלת שם העט ז'ורז'ט פול. דוד אביו היה הסופר הצרפתי-יהודי טריסטן ברנאר. לגבי מוצאו העיר פעם ובר בראיון, "פעמיים רצח-עם, שני כותלי דמעות, כל מה שצריך כדי שתצא קומיקאי".
האב, פייר-ז'יל ובר היה עיתונאי ידוע לפני מלחמת העולם השנייה אולם בימי הכיבוש הנאצי בצרפת הסתתר בבית מחשש להיעצר. אחרי השחרור לא מצא יותר עבודה בעיתונות. האם פירנסה אז את המשפחה על ידי כתיבת רומנים סנטימנטליים.

מתוסכלים בקריירות שלהם בתחום הכתיבה, הוריו רצו שבנם ילמד מקצוע "בטוח" יותר.
תלמיד בינוני, הוא למד ארבע שנים רפואה, אחר כך עשה לימודי תואר ראשון במדעים מתוך מחשבה לעבוד כמהנדס בתעשיית הנפט. לבסוף הפסיק את לימודיו ובימי שירותו הצבאי הפך לכתב בבלד והשתתף בעריכת היומנים של הכוחות הצרפתים באלג'יריה. בתום השירות הועסק למשך שלוש שנים כעיתונאי בתחנת הרדיו לוקסמבורג. בדיעבד העיד שלא היו לו כישורים למקצוע זה.

בשנת 1964 פרנסיס ובר התחתן. באותה תקופה ניסה ובר פריצה ראשונה לעולם הבידור על ידי כתיבת מערכונים לגי בדוס וב־1968 באמצעות קומדיה מוזיקלית "Petit Patapon" שכתב יחד עם ז'אק מרטן שהיה אז שדרן כוכב של הערוץ RTL. הקומדיה נכשלה כישלון חרוץ
ובר פוטר מתפקידיו ב-RTL עקב צמצומי פרסונל אך המשיך להתפרנס מכתיבה - במיוחד של פרקי סדרות טלוויזיה כמו Agence Intérim (יחד עם רישאר קארון)

המחזה L'Enlèvement"  (1968) שקיבל השראה ממקרה החטיפת אשתו של מרסל דאסו עובד על ידו לקולנוע עבור פייר מונדי והיה לבסיס הסרט "Appelez-moi Mathilde"  (1968).

ובר הפך למומחה מספר אחד של "סרטי צמד החברים" (buddy movie) בקולנוע הצרפתי באמצעות שני גבורי הפטיש שלו, הנאיווים וה"לא יוצלחים" - פרנסואה פיניון, השלומיאלי, ופרנסואה פרן, השש להתקוטט. שנת 1972 פריצת הדרך בקריירה של פרנסיס ובר ככותב תסריטים וקומדיות, עם "Il était une fois un flic" בבימויו של ז'ורז' לוטנר. ב-1978 כתב את התסריט לקומדיה "כלוב העליזים" (La Cage aux Folles), שעובד למחזמר והופק גם בארצות הברית ב-1996 בכסרא באותו שם.

בשנת 1976, בעצת הבמאי קלוד ברי, ובר בייים לראונה סרט, "הצעצוע", בכיכובו של פייר רישאר. הסרט קיבל ביקורות מעורבות בהשוואה לסרטים שכתב ובר בעבר. רק ב-1981 חזר ובר לביים הפעם את הסרט "חברים בלי מזל" בכיכובם של הצמד ז'ראר דפרדייה ופייר רישאר, הסרט משך שבעה מיליון צופים לבתי הקולנוע בצרפת. הוא גם זכה להצלחה בינלאומית, במיוחד בברית המועצות, שם הוא משך שלושים וחמישה מיליון צופים. בעקבות הצלחת הסרט ביים שני סרטי המשך "Les Compères" (חברים לתסבוכת) (1983) ו-"Les Fugitifs" (הנמלטים) (1986).

בשנת 1985 כתב את התסריט לקומדיה "Hold-Up" בכיכובו של ז'אן-פול בלמונדו. בישראל הופץ הסרט בשם "שובו של המקצוען" כמעיין בסרט המשך לשובר הקופות "המקצוען" מ-1981, אף על פי שבפועל לא היה סרט המשך.

בסוף שנות ה-80 ובר השתקע בהוליווד, לוס אנג'לס שם עיבד את התסריטים שלו לסרטים אמריקאיים.

בשנת 1996 חזר לצרפת וביים את הסרט "Le Jaguar", וב-1998 את "Le Dîner de Cons" ("אידיוט מושלם") שעלה שנה קודם כמחזה. הסרט זכה בשלושה פרסי סזאר.

בשנת 2001 ביים את הסרט "לצאת מהארון".

בשנת 2003 ביים את הקומדיה "Tais-toi" (סתום ת'פה) בכיכובו של ז'אן רנו וז'ראר דפרדייה.

בשנת 2006 כתב וביים את הקומדיה "מאהב בהשאלה", על תעשיין מיליונר שצולם עם פילגשו הדוגמנית, ומנסה לשכנע את רעייתו הזועמת שהצעירה שעמה צולם אינה אלא בת זוגו של מחנה המכוניות.

בשנת 2008 ביים גרסה קולנועית למחזה "L'Emmerdeur" שעלה במקור ב-1969, בישראל הופץ הסרט בשם "קוץ בתחת".

## חיים אישיים
פרנסיס ובר נשוי לפרנסואז ויש לו שני ילדים.
בנו, ז'אן ובר, הוא גם כן במאי קולנוע. אחייניתו, סופי אודואן-ממיקוניאן (Audouin Mamikonian) היא סופרת ילדים בצרפתית.

## פרסים והוקרה
*3 פעמים - מועמדות לפרס סזאר עבור התסריט המקורי או העיבוד (Les Fugitifs" 1987 "Les Compères" 1984 "Le Jouet" 1977")
*לגיון הכבוד של צרפת, בדרגת אביר (1996), אחר כך קצין (2008)
*1999 - פרס לומייר עבור התסריט הטוב ביותר עבור "Le Dîner de cons"
*1999 - פרס סזאר עבור התסריט הטוב ביותר עבור "Le Dîner de cons"
*1999 - מועמדויות לסזאר בעד הסרט הטוב ביותר ובעד הבימוי הטוב ביותר - עבור Le Dîner de cons
*המסדר הלאומי להצטיינות של צרפת, בדרגת אביר (2001)
*פרס אנרי ז'אנסון של חברת המחברים והמלחינים הדרמטיים של צרפת SACD
*13 בינואר 2012 - זכה בפרס לומייר (Prix Lumières -"פרס האורות") על הכתבים הזרים בצרפת, על מפעל חייו בקולנוע

## סרטים בבימויו
*1976 *Le Jouet* (הצעצוע)
*1981 *La Chèvre* ("חברים בלי מזל", במקור:"העז")
*1983 *Les Compères* (חברים לתסבוכת)
*1986 * Les Fugitifs *
*1989 ׁ(*Les Trois Fugitifs* (Three Fugitives) (שלושת הגנובים)
*1992 *Sur la corde raide* (*Out on a limb*)
*1996 *Le Jaguar*
*1998 *Le Dîner de cons* "האידיוט המושלם"
*2000 *Le Placard * (לצאת מהארון)
*2003 *Tais-toi * (סתום ת'פה)
*2006 *La Doublure* (מאהב בהשאלה)
*2008 *L'Emmerdeur* (קוץ בתחת)

## תסריטיו

## הפקות קולנוע

## שחקן
בסרטים "Le grand blond" (הבלונדיני עם הנעל השחורה),ב l'Emmerdeur ,Les Compères, Les Fugitifs

## מחזות
* 1968: *L'Enlèvement* (החטיפה) (בימוי של ז'אק פאברי, בתיאטרון "אדוארד השביעי"
* 1969: *Le Contrat* בבימוי של פייר מונדי Théâtre du Gymnase Marie Bell|, rejouée en 2005 sous le titre *L'Emmerdeur*, עובד גם לסרט בארצות הברית בשם "חברים, חברים, אבל...".
* 1993: *Le Dîner de cons* (ארוחה עם אידיוט, בימוי פייר מונדי, Théâtre des Variétés)
* 2012: *Cher trésor* (אוצר יקר) (בימוי עצמי, ב-Théâtre des Nouveautés)
* 2014: *Le Placard* (בימוי, au Théâtre des Nouveautés)

## בתרגום לעברית
*2006 - ההצגה "נודניק" לפי תסריט הסרט "L'Emmerdeur", בתרגומו של יוסף אל-דרור ובבימויו של משה נאור בתיאטרון הבימה. דב נבון שיחק בתפקיד הראשי.
*2010 - "ארוחה עם אידיוט" -Le diner de cons בתרגומו של יוסף אל-דרור, הוצג בתיאטרון הבימה בבימויו של משה קפטן. שיחקו בו, בין השאר, יעקב כהן ורמי הויברגר ובתיאטרון באר שבע בבימויו של מולי שולמן ובתפקידים הראשיים אמיר קריאף ואבי דנגור.
*2014 - "אוצר יקר", (Cher trésor) בתרגומו של אלי ביז'אווי, בתיאטרון בית לסין, בבימויו של לזלי לאוטון ובהשתתפות ששון גבאי ושחקנים אחרים.
*2016 - "לצאת מהארון", (Le Placard) בתרגומו של אלי ביז'אווי, בבימויו של אלון אופיר. זוכת פרס התיאטרון הישראלי לקומדיה של השנה. שיחקו בו יניב ביטון, דב נבון ואחרים.
*2017 - "חיית מחמד" בתרגומו של אלי ביז'אווי, בבימויו של אלון אופיר.

## קישורים חיצוניים

* תיק פרנסיס ובר - הסינמטק הצרפתי
*  - ריאיון
## הערות שוליים

קטגוריה:מחזאים צרפתים
קטגוריה:תסריטאי קולנוע צרפתים
קטגוריה:שחקני קולנוע וטלוויזיה צרפתים
קטגוריה:במאי קולנוע צרפתים
קטגוריה:מפיקי קולנוע צרפתים
קטגוריה:מעוטרי אות לגיון הכבוד
קטגוריה:סופרים ארמנים
קטגוריה:יהודים צרפתים
קטגוריה:צרפתים ממוצא ארמני
קטגוריה:זוכי פרס לומייר
קטגוריה:צרפתים שנולדו ב-1937